section_heading: Zemljopisne odlike
paragraph_text: Makedonska Kamenica se nalazi na južnim padinama Osogovske planine u kotlini Pijanec. Kroz gradić protiče Kamenička reka. Na par kilometara od Kamenice izgrađeno je umjetno Jezero Kalimanci, u koje se slijevaju vode dviju rijeka Kamenice i Bregalnice. Kroz grad prolazi magistralna cesta M-5, kojom je Makedonska Kamenica povezana s Kočanima i Delčevom, i regionalna cesta P-208 koja vodi za rudnik Sasa i Osogovo.